钦定古今图书集成/明伦汇编/官常典/第737卷 > 王良
## 钦定古今图书集成/明伦汇编/官常典/第737卷 > 王良

按《明外史》本传：“良字天性，祥符人。洪武三十年，以刑
部郎中擢佥都御史。明年，坐与温厚等为僚友，缓其
狱，贬刑部郎中。建文中，历官刑部左侍郎。末减燕府
人罪，不当上指，出为浙江按察使。燕王即帝位，颇德
之，遣使者召良，良执使者，将斩之，众劫之去。良集诸
司印九于私第，未即决。妻问故，曰：‘吾分应死，未知所
以处汝耳’。”妻曰：“君男子，乃为妇人谋乎？”馈良食，食己，
抱其子入后园，置子池旁，投水死。良殓妻毕，以子付
所善某佥事家。遂积薪自焚。印俱毁。帝曰：“死固良分，
朝廷印不可毁。毁印，良不得无罪。”徙其家于边。福王
时，赠良副都御史，谥忠毅，妻谥贞烈。